NMG เปิด 6 ยุทธศาสตร์แก้เครื่องหมาย “C” เน้นพัฒนาธุรกิจสู่โลกดิจิทัล
NMG เปิดแนวทางแก้เครื่องหมาย C เน้น 6 ยุทธศาสตร์ พัฒนาธุรกิจสู่โลกดิจิทัล-เพิ่มรายได้จากช่องทางการจำหน่ายใหม่ๆ เพื่อทดแทนการถดถอยของสื่อสิ่งพิมพ์
NMG เปิดแนวทางแก้เครื่องหมาย C เน้น 6 ยุทธศาสตร์ พัฒนาธุรกิจสู่โลกดิจิทัล-เพิ่มรายได้จากช่องทางการจำหน่ายใหม่ๆ เพื่อทดแทนการถดถอยของสื่อสิ่งพิมพ์
4 มิ.ย. 2564

บริษัท เนชั่น มัลติมีเดีย กรุ๊ป จำกัด (มหาชน) หรือ NMG ได้จัดประชุมเพื่อให้ข้อมูลแก่ผู้ลงทุนและผู้ที่เกี่ยวข้อง ในการที่หลักทรัพย์ของบริษัทฯ ถูกคงเครื่องหมาย C เนื่องด้วยบริษัทฯ มีส่วนของผู้ถือหุ้นน้อยกว่าร้อยละ 50 ของทุนชำระแล้ว สำหรับงบการเงินรวมไตรมาส 1 สิ้นสุด ณ วันที่ 31 มี.ค.2564 โดยจัดประชุมเมื่อวันที่ 4 มิ.ย.2564
ยุทธศาสตร์แนวทางแก้ไข ดังนี้
1. ปรับขนาดธุรกิจให้เหมาะสมกับสถานการณ์ โดยการ Transform ไปสู่โลกดิจิทัลทุก Platform
2. พัฒนาบุคคลากร ให้มีทักษะความรู้ที่หลากหลาย (Multi-Skill)
3. นโยบายทุก BU ต้องสามารถทำกำไรได้
4. ขยายธุรกิจของกลุ่มบริษัท เข้าตรงถึงลูกค้า (B2C) เช่น ธุรกิจ Home Shopping ,Premium Course (DTC) , ธุรกิจอบรม-ปัญญาธุรกิจ และธุรกิจร้านกาแฟ ภายใต้ชื่อ Nation Siam Coffee
5. เพิ่มรายได้จากช่องทางการจำหน่ายใหม่ๆ เพื่อทดแทนการถดถอยของสื่อสิ่งพิมพ์
6. ลดและควบคุมต้นทุนและค่าใช้จ่ายอย่างต่อเนื่อง และเพิ่มศักยภาพในการประกอบธุรกิจของบริษัท